Mere end 20 mm nedbør skyller ind over dele af Nordjylland.

Efter flere dage med høj solskin og behangelige varmetemperaturer vender vejret natten til tirsdag. Der er nemlig kraftige skybrud og store mængder regn på vej ind over Danmark fra vest. Ifølge TV2 Vejrets prognoser rammer nedbøren Nordjylland omkring midnat. Langt de fleste vil natten til tirsdag opleve perioder med regn, men det er kun lokalt, at bygerne kan blive kraftige nok til at give skybrud, skriver TV2 Vejret. Værst bliver skybrudene dog i Vesthimmerland og Jammerbugten, hvor der forventes at falde over 20 mm indtil tirsdag klokken 10. I resten af Nordjylland kan man forvente mellem 10 og 17 mm regn. Selv om mange nordjyder nyder det solrige og tørre vejr, kommer regnen som en venlig gæst fra oven, når det gælder den tørre jord. Men ifølge TV2 Vejret vil de mange millimeter regn ikke være nok til at afhjælpe den tørke, som lige nu præger den danske natur.